Osnovna ideologija medijsko-politične ritem sekcije, ki je dajala tempo slovenskemu približevanju in vstopanju v EU, je bila prezir do vsega, kar je bilo označeno kot balkansko: kolektivizem, zaprtost, nestrpnost, nasilnost, odvisnost od države, odsotnost zdrave podjetniške pobude ... Po drugi strani je Evropa simbolizirala nasprotje »balkanskih vrednot«: odprtost, podjetnost, izvirnost, individualizem, mir in demokracijo pa tudi socialno blagostanje. Proces evropskih integracij je bil protisloven. Evropa si je v devetdesetih letih, ko so se ji nove postsocialistične države mrzlično poskušale približati, pospešeno prizadevala za ukinitev svojega socialnega modela in za povečevanje demokratičnega deficita.
<p>Če evropske vrednote prevedemo v ekonomski žargon, dobimo osnovno vodilo sodobne evropske politike -- konkurenčnost. Njene tri osnovne prvine -- fleksibilizacija trgov delovne sile, liberalizacija mednarodne trgovine ter privatizacija javnih institucij in družbene infrastrukture -- natančno ustrezajo trem klasičnim protitendencam tendenci k padanju profitne mere. Ambiciozen načrt, da bi iz Evrope do leta 2010 naredili najbolj dinamično in najkonkurenčneje gospodarstvo na svetu, je propadel. Namesto tega se je Evropa znašla v dolgotrajni recesiji.
</p><p>Četudi se je evropska integracija očitno izkazala za slepo ulico, različice evropske ideologije še vedno prepogosto določajo in omejujejo zamišljanje poti iz krize in družbeno-političnih alternativ. Danes prevladujoča verzija evropske ideologije je vera v politično kulturo in pravno državo kot rešitvi pred domnevno balkanskostjo in »komunističnimi« refleksi političnih elit.
</p>
Primož Krašovec (1979) je urednik, publicist, prevajalec in najemniški raziskovalec iz Ljubljane
<a rel="nofollow" class="external text" href="https://www.youtube.com/user/WorkersandPunksUni">Inštitut za delavske študije</a>
CC BY 3.0
<bdo lang="en" dir="ltr"><a href="//commons.wikimedia.org/wiki/Commons:YouTube_files" title="Commons:YouTube files">YouTube</a>: <a rel="nofollow" class="external text" href="https://www.youtube.com/watch?v=9iOasCDxmBY"><bdi lang="">Primož Krašovec - Zgodovinska in aktualna protislovja evropske ideologije</bdi></a> – View/save archived versions on <a rel="nofollow" class="external text" href="https://web.archive.org/web/*/https://www.youtube.com/watch?v=9iOasCDxmBY">archive.org</a> and <a rel="nofollow" class="external text" href="https://archive.today/https://www.youtube.com/watch?v=9iOasCDxmBY">archive.today</a></bdo>